Pleci în vacanță în Italia? Luminiţa, asistentă medicală în Roma, îţi spune ce măsuri să iei ca să nu revii infectat.
În cea mai afectată ţară europeană, pericolul de infectare este minim dacă respecţi anumite reguli. Luminiţa, asistentă medicală româncă la un spital din Roma, te asigură că poţi să te bucuri de concediu fără griji. La vamă trebuie doar să-ţi înregistrezi temperatura.
Știi deja că biletele de avion s-au ieftinit cu
10% faţă de vara anului trecut. Dacă plănuieşti să pleci la Roma sau Milano,
poate te întrebi cât de sigură este ţara cu aproape 250.000 de persoane
afectate de COVID-19.Luminiţa Beldianu, asistentă medicală la Secţia
de Boli Infecţioase a Spitalului Universitar Policlinico Umberto Primo
din Roma, te linişteşte. Românca tratează de trei luni bolnavii de coronavirus.
Pentru o siguranţă mai bună, ea îţi recomandă să călătoreşti cu masca de
protecţie FFP2. În farmaciile Italiei o găseşti la 8 euro bucata.Odată ajuns într-un aeroport italian ţi se va
măsura temperatura. Dacă nu depăşeşte 37,5 °C, eşti liber să te bucuri de
vacanţă. Regulile pe care trebuie să le respecţi sunt puţine. Masca de
protecţie, oricare ar fi ea, este obligatorie în toate spaţiile închise. Dezinfectează-ţi
mâinile ori de câte ori ai ocazia la dozatoarele publice sau poartă gelul cu
tine. Dacă vrei să mergi la plajă descarcă aplicaţiile "spiaggia" din regiunea
în care aterizezi şi rezervă un şezlong. Mai departe nu rămâne decât să te
bucuri de mare şi apa sărată.Uite ce spune Luminița Beldianu, asistentă medicală: "Măştile chirugicale sunt măşti de protecţie, dar în spaţii închise se preferă măştile ffp2. Pericolul de infecţie, chiar dacă se menţine în oraş, îl poţi evita cu o astfel de mască. Ai grijă, pune-o în bagaj şi te aşteptăm în vacanţă la Roma.“.